Academia Română, Filiala Cluj
Centrul de Studii Transilvane
Str. Mihail Kogălniceanu  nr. 12-14
400084 CLUJ–NAPOCA
ROMÂNIA
Tel.: (00 40) 264/446024
Tel./Fax: (00 40) 264/446064
E-mail: cst@academia-cj.ro	

PROGRAMUL ŞI PROIECTUL DE CERCETARE PENTRU ANUL 2018
(în 2018, din cadrul Programului de cercetare nr. 2, se va realiza Proiectul nr. 3)

PROGRAMUL DE CERCETARE NR. 2

a. Denumire: Război şi societate în Europa Centrală între secolele XV-XX
b. Coordonator: Acad. prof. Ioan Aurel Pop
c. Scop: Pornind de la programul anterior derulat între 2011-2015 referitor la înţelegerea corectă şi în profunzime a proceselor istorice ce s-au petrecut în Transilvania pe parcursul ultimelor secole, a specificităţii civilizaţiei transilvane, ţinând seama de evoluţiile regionale, naţionale şi internaţionale din această parte a Europei, se poate trece în următorii 5 ani la dezvoltarea unui nou program de cercetare complex, dedicat modului în care războaiele din Evul Mediu până în secolul XX au afectat societatea central-europeană, mai ales că Transilvania a aparţinut din Evul Mediu până astăzi mai multor structuri politico-statale care şi-au pus amprenta asupra dezvoltării ei.
d.	 Rezultate scontate: Prin cercetările ce se vor efectua de către membrii colectivului Centrului de Studii Transilvane, se va completa documentaţia ştiinţifică existentă care să elucideze aspectele mai puţin cunoscute din istoria popoarelor și statelor din Europa Centrală pe parcursul secoleleor XV-XX, şi care să ofere cercetării istorice de la noi şi din străinătate concluzii şi interpretări realiste ale războaielor din zonă de-a lungul timpului, a modului în care s-au fixat granițele şi s-au interferat interesele marilor regate/puteri în procesul  de rearanjare a frontierelor în acord cu realitățile demografice și identităţile culturale multiple din acest spațiu.
e.	 Modul de valorificare a rezultatelor: publicarea de studii în limbi de circulaţie internaţională  în revista proprie (Transylvanian Review), în alte reviste din ţară şi străinătate, editarea de cărţi în țară și peste hotare, precum şi organizarea anual de conferinţe ştiinţifice cu participare internă şi internaţională (în fiecare an cel puțin o manifestare).
f.	Durata: 2016-2020
g.	Proiectele de cercetare propuse în acest program:
1. Anul 1916 în istoria românilor: antecedente şi consecinţe (2016).
2. De la războiul tradiţional la războiul modern (2017).	
3. Societatea românească între divizare şi unitate (2018).
4. Diplomaţie şi război (2019).
5. Negocieri şi tratate de pace in Europa Centrală (2020).

Proiectul  nr. 3
          (1.01.2018 – 31.12.2018)

Denumire: Societatea românească între divizare şi unitate

Coordonator: Acad. prof. univ. dr. Ioan Aurel Pop.
Colectivul de cercetare: C.Ş. I dr. Ioan Bolovan, C.Ş. II dr. Rudolf Gräf, C.Ș. II dr. Daniela Mârza, C.Ş. III drd. Maria Ghitta, C.Ş. III dr. Florian Soporan, C.Ş. dr. Alexandru Simon, C.Ș. dr. Marius Mihalache.
Termen de finalizare: 31.12.2018.
Stadiul actual al cunoştinţelor în domeniul respectiv: Pentru România, finalul războiului a însemnat șansa uriașă de a uni toate provinciile istorice românești în granițele aceluiași stat, și de a se reconstrui ca veritabilă putere regională. Moment fundamental în existența statală a României, Marea Unire din 1918 reprezintă un subiect care s-a bucurat de un mare interes din partea istoricilor. Cărțile și studiile publicate de-a lungul deceniilor au privilegiat aspectele politice și militare ale acestui eveniment, acordând mai puțină atenție aspectelor și implicațiilor sociale, culturale, demografice etc.
Scop: cunoaşterea unor aspecte mai puțin cercetate până în prezent referitoare la Marea Unire. Vor fi avute în vedere resorturile adânci ale unirii, rădăcinile acesteia în sentimentul de apartenență la același neam urmărit de-a lungul secolelor, momentele mai puțin cunoscute ale înfăptuirii unirii, consecințele acesteia analizate până la cel mai profund nivel al societății. Alegerea acestor teme de cercetare este menită să celebreze aniversarea Centenarului Marii Uniri, și să contribuie la readucerea în conștiința colectivă a semnificației acestuieveniment.
Teme de plan asumate în cadrul acestui proiect:
C.Ș.I dr. Ioan Bolovan: Transilvania pe drumul unității naționale 1848-1918.
C.Ș.II dr. Rudolf Graf: Germanii din Banat și Unirea din 1918. Atitudini, decizii și acțiuni.
C.Ș.II dr. Daniela Mârza: Zorii unei vieți noi - societatea românească din Transilvania în anii de după Marea Unire.
C.Ș.III Maria Ghitta: Actele Unirii de la 1918 – obiect de polemică.
C.Ș.III dr. Florian Soporan: Loialități transfrontaliere și și afilieri politico-regionale: statele medievale românești și crizele dinastice din prima jumătate a secolului al XV-lea.
C.Ș. dr. Alexandru Simon: Românii din Regatul Ungariei la întronarea lui Matia Corvin.
C.Ș. dr. Marius Mihalache: Românii în cadrul hierocrației medievale.
Valorificarea rezultatelor: publicarea de studii în limbi de circulaţie internaţională  în revista proprie (Transylvanian Review), dar şi în alte reviste din ţară şi străinătate; organizarea unor mese rotunde şi a cel puțin unei conferinţe ştiinţifice cu participare internă şi internaţională; participarea membrilor CST, cu prelegeri, la conferinţe naționale şi internaţionale.
Bugetul solicitat: obligaţiile asumate în cadrul Proiectului nr. 3 vor fi îndeplinite de către angajaţii Centrului de Studii Transilvane în contul salariilor pe anul 2018.

							   Director,
     			 		 Acad. Ioan-Aurel PoP